Hun har hatt separatutstillinger ved blant annet Dropsfabrikken i Trondheim, Henie Onstad Kunstsenter i Bærum, KODE i Bergen, Soft Galleri og Kunstnerforbundet i Oslo og Luleå Konsthall og deltatt på en rekke kollektivutstillinger, ved blant annet Lillehammer Kunstmuseum, Bomuldsfabriken i Arendal, Haugar kunstmuseum i Tønsberg, Kunsthal Charlottenborg i København, Museum Angewandte Kunst i Frankfurt, VII Biennial of Contemporary Textile Art i Uruguay og Contemporary Arts Center, Cincinnati, Ohio, og ved den norske ambassaden i Berlin. I tillegg har hun hatt oppdrag for KORO, blant annet på Kongsvinger bibliotek. Steihaug har også hatt en rekke verv i styrer og juryer, holder jevnlig foredrag og workshop, og var fra 2011 til 2014 ansatt som adj. professor i tekstilkunst ved Högskolan för konst och design (HDK) i Gøteborg. Hun har mottatt flere stipend og priser, og har hatt Statens garantiinntekt for kunstnere fra 2006.